[{"text_idx": "#000006", "text": "Fodd bynnag, roedd Sieffre yn defnyddio ffynonellau llawer hy\u0302n. Cyfunodd storiau am Fyrddin Wyllt (Merlinus Caledonis), dyn gwyllt o\u2019r coed heb unrhyw gysylltiad o gwbl ag Arthur gyda stori\u0308au am yr arweinydd rhyfel Brythonig-Rufeinig hanesyddol Ambrosius Aurelianus er mwyn creu ffigwr a enwodd ef yn Merlin Ambrosius."}, {"text_idx": "#000008", "text": "Mae fersiwn Cymru o\u2019r chwedl \u2013 sydd wedi\u2019i seilio ar gymeriad dyn gwyllt o\u2019r coed Myrddin Wyllt \u2013 yn dweud i Fyrddin, wedi iddo gael ei drechu ym Mrwydr Arfderydd ger Caerliwelydd yn 573, fynd o\u2019i go\u2019. Ciliodd i Goed Celyddon yn ne\u2019r Alban lle roedd pobl yn siarad Cymraeg ar y pryd."}, {"text_idx": "#000009", "text": "Yno bu\u2019n byw fel dyn gwyllt gyda dim ond anifeiliaid y goedwig a phorchell yn gwmni. O ganlyniad i\u2019w brofiadau yn ystod ei arhosiad yn y coed, daeth Myrddin yn broffwyd. Ysgrifennwyd nifer o\u2019r proffwydoliaethau hyn mewn ffurf farddonol yn ystod y nawfed ganrif, yn o\u0302l y so\u0302n gan Fyrddin ei hun, ac mae casgliad ohonynt wedi\u2019u cofnodi yn y llawysgrif o\u2019r drydedd ganrif ar ddeg Llyfr Du Caerfyrddin."}]